सिंगल चार्ज में 250km की रेंज का दावा, शुरुआती कीमत ₹1.05 लाख
मध्यप्रदेश की इलेक्ट्रिक टू-व्हीलर बनाने वाली कंपनी एनिग्मा ऑटोमोबाइल्स ने आज (25 जुलाई) भारत में एम्बियर N8 इलेक्ट्रिक स्कूटर लॉन्च किया है। कंपनी का दावा है कि एम्बियर एन8 सिंगल चार्ज में 200 किमी की रेंज प्रोवाइड करती है।
मध्यप्रदेश की इलेक्ट्रिक टू-व्हीलर बनाने वाली कंपनी एनिग्मा ऑटोमोबाइल्स ने आज (25 जुलाई) भारत में एम्बियर N8 इलेक्ट्रिक स्कूटर लॉन्च किया है। कंपनी का दावा है कि एम्बियर एन8 सिंगल चार्ज में 200 किमी की रेंज प्रोवाइड करती है।
इसकी शुरुआती कीमत 1.05 लाख रुपए है जो टॉप वैरिएंट में 1.10 लाख रुपए (दोनों कीमतें, एक्स-शोरूम) तक जाती है। बायर्स इलेक्ट्रिक स्कूटर को ऑफिशियल वेबसाइट से बुक कर सकते हैं। एनिग्मा एम्बियर N8 पांच कलर ऑप्शन होंडा ग्रे, रॉयल ब्लू, BMW गोल्ड, व्हाइट और सिल्वर में अवेलेबल है।
एनिग्मा एम्बियर N8 : फीचर्स
इलेक्ट्रिक स्कूटर का कुल वैट 220kg है। इसकी राइडर सहित लोड कैपेसिटी 226kg है। ई-स्कूटर में स्टोरेज के लिए 26 लीटर का बूट स्पेस मिलता है। एनिग्मा एम्बियर N8 का व्हीलबेस 1,290mm और ग्राउंड क्लीयरेंस 160mm है।
ब्रैकिंग के लिए ई-स्कूटर के दोनों व्हील में डिस्क ब्रैक दिए गए हैं। इसके अलावा LED स्पीडोमीटर और 3.10 इंच टायर मिलते हैं। कंफर्ट राइडिंग के लिए इसमें 130mm फ्रंट टेलीस्कोपिक फोर्क और पीछे कॉइल स्प्रिंग दिए गए हैं।
एनिग्मा एम्बियर N8 : परफॉरमेंस
एनिग्मा एम्बियर N8 इलेक्ट्रिक स्कूटर में 1500-वॉट की BLDC मोटर दी गई है, जो 3000 वॉट की मैक्सिमम पॉवर जनरेट करती है। स्कूटर की टॉप स्पीड 45-50 kmph है।
मोटर को पावर देने के लिए 2.94Kwh की लिथियम फेरो फॉस्फेट बैटरी दी गई है। कंपनी का दावा है कि बैटरी एक बार फुल चार्ज करने पर 250km तक की रेंज देती है। बैटरी को 2-4 घंटे में फुल चार्ज किया जा सकता है।
एनिग्मा एम्बियर N8 : कनेक्टिविटी फीचर्स
ई-स्कूटर एनिग्मा ऑन कनेक्ट ऐप के साथ आती है। इसमें 10 से ज्यादा कनेक्टिविटी फीचर्स मिलते हैं। इसमें सेंटर लॉकिंग विथ एंटी थेफ्ट अलार्म, कीलेस एंट्री, फाइंड माय स्कूटर, USB पोर्ट, मोटर वॉकिंग असिस्टेंस, रिवर्स मोड,जियो फेंसिंग, जियो टैगिंग, GPS ट्रैकिंग और ब्लूटूथ कनेक्टिविटी शामिल हैं।
